Държавен вестник, бр. 12, 2023 г., стр. 75

БРОЙ  12	
Д Ъ Р Ж А В Е Н  В Е С Т Н И К 	
СТР.  75  
10. Устният изпит да се проведе по график и 
на места, определени от конкурсната комисия.
11. Информацията относно етапа на конкурс-
ната процедура да се публикува на интернет 
страницата на Висшия съдебен съвет съгласно 
правилата на чл. 5 от Регламент (ЕС) 2016/679 и 
на Закона за защита на личните данни.
Ред и условия за провеждане на горепосочените 
конкурси:
На основание чл. 181, ал. 1 и 4 от ЗСВ и чл. 11, 
ал. 1 от Наредба № 1 от 9 февруари 2017 г. за 
конкурсите за магистрати и за избор на админи-
стративни ръководители в органите на съдебната 
власт кандидатите подават писмено заявление 
за участие в конкурса по образец, утвърден от 
Пленума на Висшия съдебен съвет, в 14-дневен 
срок от датата на обнародването на обявата в 
„Държавен вестник“. Заявленията и приложе-
ните към тях документи се подават: лично от 
кандидата или от писмено упълномощен негов 
представител в администрацията на Висшия съ-
дебен съвет – гр. София, ул. Екзарх Йосиф № 12; 
по електронен път с квалифициран електронен 
подпис на официалния имейл адрес – vss@vss.
justice.bg; чрез лицензиран пощенски оператор 
на официалния адрес на Висшия съдебен съвет 
(гр. София, ул. Екзарх Йосиф № 12). При пода-
ване на заявлението по пощата определяща е 
датата на пощенското клеймо (датно клеймо) при 
изпращането. Заявления, подадени след срока, 
не се разглеждат. Към заявлението се прилагат 
следните документи: подробна автобиография, 
подписана от кандидата; нотариално заверено 
копие от диплома за завършено висше образо-
вание по специалността „Право“; завършилите 
висше образование в чуждестранно висше учеб-
но заведение представят диплома, легализирана 
и призната от МОН и приравнена към шесто-
балната система; нотариално заверено копие 
от удостоверение за придобита юридическа 
правоспособност; медицинско удостоверение, 
издадено в резултат на извършен медицински 
преглед, че лицето не страда от психическо 
заболяване; нотариално заверено копие от тру-
дова/служебна и/или осигурителна книжка или 
друг документ, удостоверяващ съответен стаж 
по чл. 164 от ЗСВ за длъжността; декларация 
за българско гражданство по чл. 162 от ЗСВ 
по образец; попълнен въпросник по образец, 
изготвен от съответната колегия на Висшия 
съдебен съвет, във връзка с притежаваните от 
кандидата нравствени качества; мотивационно 
писмо; други документи, които по преценка на 
кандидата имат отношение към професионалните 
или нравствените му качества.
627
2. – Софийският университет „Св. Климент 
Охридски“ обявява конкурси за приемане на ре-
довни и задочни докторанти, за които държавата 
осигурява средства за издръжка на обучението 
им, за учебната 2022 – 2023 г. – допълнителен 
прием, в съответствие с Решение № 363 от 
1.06.2022 г. на Министерския съвет (приложение 
№ 1), и за приемане на редовни и задочни докто-
ранти платена форма на обучение (приложение 
№ 2). Кандидатите подават следните документи 
до ректора на СУ „Св. Климент Охридски“: 1. 
заявление по образец (изтегля се от интернет 
страницата на университета); 2. декларация по 
образец (изтегля се от интернет страницата на 
университета); 3. автобиография (европейски 
формат); 4. копие на дипломата за завършена 
образователно-квалификационна степен „ма-
гистър“ и приложението към нея; завършилите 
при степенна структура на обучение представят 
копия на дипломите за завършени образова-
телно-квалификационни степени „бакалавър“ 
и „магистър“ и приложенията към тях; 4.1. в 
случай че издаването на дипломата за висше 
образование е предстоящо, кандидатът подава 
академична справка – оригинал (или нотариално 
заверено копие), в която да са отразени средният 
успех от семестриалните изпити с хорариума на 
часовете по отделните дисциплини и успехът от 
държавните изпити; 4.2. за кандидати, завър-
шили Софийския университет „Св. Климент 
Охридски“, на които издаването на дипломата 
за висше образование е предстоящо, се допус-
ка да представят уверение, издадено от отдел 
„Студенти“ към факултета; в уверението да са 
отразени средният успех от семестриалните из-
пити и успехът от държавните изпити с посочен 
номер и дата на протокол от Държавната изпитна 
сесия; 4.3. лица, придобили в чужбина образо-
вателно-квалификационна степен „магистър“, 
призната по законодателството на съответната 
държава, могат да кандидатстват за обучение 
в докторска степен, след като са преминали 
процедура по признаване на образованието от 
Софийския университет; важно – кандидатите 
за докторанти в професионално направление 3.6. 
Право трябва да са с придобита ОКС „магистър“ 
по „Право“; важно – кандидатите за докторанти 
в професионално направление 7.1. Медицина 
трябва да са с придобита ОКС „магистър“ по 
професионална квалификация „магистър-лекар“; 
5. документ, удостоверяващ платена такса за 
участие в кандидатдокторантски конкурс (50 лв. 
за първи изпит по специалност и 50 лв. по 
чужд език) – плащането се извършва само по 
банков път от всяка търговска банка: сметката 
на СУ „Св. Климент Охридски“ е: Българска 
народна банка – Централно управление, банко-
ва сметка: BG52 BNBG 9661 3100 1743 01, BIC 
CODE: BNBGBGSD, титуляр: СУ „Св. Климент 
Охридски“, вносител: кандидат-докторантът; 
задължителната информация, която трябва да 
съдържа банковият документ, е: трите имена, 
ЕГН, град по местоживеене, факултетът, към 
който е обявена докторантурата, и кандидат-
докторантската такса. Всички документи се 
прилагат в папка. Документите се подават в 
стая № 114 – деловодство, ректорат, само чрез 
пощенски служби (лицензиран пощенски опе-
ратор) на адрес: Софийски университет „Свети 
Климент Охридски“, за сектор „Докторанти“, 
бул. Цар Освободител № 15, гр. София, 1504. 
Срок за подаване на документи – 2 месеца от 
обнародването в „Държавен вестник“. Телефо-
ни за контакт: 02/8462185, 02/9308445 – сектор 
„Докторанти“, ректорат. Подробна информация 
относно необходимите документи и условия 
за кандидатстване можете да намерите на 
интернет страницата на СУ „Св. Климент Ох-
ридски“, рубрика „Образование“, раздел „Док-
торантури“ – Допълнителен прием за учебната 
2022/2023 г.